Պարզաբանում. Ինչ իրավունքներ ունեն աշխատողներն արտակարգ դրության պայմաններում - PanARMENIAN.Net
Պարզաբանում. Ինչ իրավունքներ ունեն աշխատողներն արտակարգ դրության պայմաններում
22 մարտի 2020 - 14:40 AMT
PanARMENIAN.Net - Կառավարությունը պարզաբանումներ է ներկայացրել արտակարգ դրության պայմաններում աշխատողների իրավունքների վերաբերյալ։
Մարտի 16-ից ՀՀ-ում հայտարարված արտակարգ դրությունը մի շարք հարցեր է առաջացրել տվյալ իրավիճակում աշխատանքային օրենսդրության առկա կարգավորումների, ինչպես նաև Սոցապ նախարարության կողմից բացերի լրացման նպատակով իրականացվող միջոցառումների վերաբերյալ. այս կապակցությամբ Կառավարությունը տեղեկացնում է.
• պարապուրդի ժամանակ գործատուն իրավունք ունի աշխատողին՝ նրա գրավոր համաձայնությամբ, փոխադրելու ցանկացած այլ աշխատանքի` հաշվի առնելով աշխատողի մասնագիտությունը, որակավորումը և առողջական վիճակը: Աշխատողի համաձայնությամբ՝ նա կարող է փոխադրվել նաև այլ աշխատանքի` առանց հաշվի առնելու մասնագիտությունը և որակավորումը:
«Վերջին օրերի զարգացումները ցույց են տալիս, որ գործատուների մի մասն առաջնորդվում է Աշխատանքային օրենսգրքի 186-րդ հոդվածի 1-ին մասի կարգավորմամբ և վճարում իր աշխատողներին, մի մասն էլ՝ նույն հոդվածի 6-րդ մասով՝ ընդհանրապես չվճարելով:
Ակնհայտ է, որ ստեղծված իրավիճակում անհրաժեշտ է ցուցաբերել մեկ միասնական մոտեցում՝ ապագայում հնարավոր աշխատանքային վեճերից խուսափելու և խնդիրները դատական կարգով չլուծելու համար: Այս և ՀՀ-ում արտակարգ դրություն հայտարարված լինելու հանգամանքով պայմանավորված՝ Աշխատանքային օրենսգրքի մի շարք այլ կարգավորումներում ևս որոշակի լրացումներ կատարելու նպատակով՝ Սոցախ նախարարությունը մշակել և հրատապ ռեժիմով շրջանառության մեջ է դրել Աշխատանքային օրենսգրքում համապատասխան փոփոխություններ կատարելու նախագիծ»,-ասվում է հաղորդագրության մեջ:
• անցումային դրույթներով նախատեսվելու է նաև, որ վերը թվարկված կարգավորումները տարածվելու են գործատուների և աշխատողների վրա սկսած մարտի 16-ից, երբ հայտարարվեց արտակարգ դրություն:
Նախագծով ներկայացված մի շարք առաջարկներ բխում են Աշխատանքային օրենսգրքի հիմնական սկզբունքներից (3-րդ հոդված), մասնավորապես,
Սոցապ նախարարությունը աշխատողի և գործատուի միջև ծագած խնդիրներն իրավասու է լուծելու համապատասխան օրենսդրական կարգավորումներ մշակելու և պարզաբանումներ տրամադրելու շրջանակներում միայն: Նախարարությունը, իր լիազորութունների շրջանակներում, աշխատողի և գործատուի աշխատանքային հարաբերութուններին միջամտելու իրավասություն չունի: